
08 septembrie 2005
R A P O R T

asupra proiectului de Lege privind aprobarea Ordonanţei de urgenţã a Guvernului nr. 118/2005 pentru modificarea Ordonanţei Guvernului nr.9/2005 privind creşterile salariale ce se vor acorda în anul 2005 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoanele care ocupă funcţii de demnitate publică

1. În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege privind aprobarea Ordonanţei de urgenţã a Guvernului nr. 118/2005 pentru modificarea Ordonanţei Guvernului nr.9/2005 privind creşterile salariale ce se vor acorda în anul 2005 personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoanele care ocupă funcţii de demnitate publică, trimis cu adresa nr. P.L.X nr.344 din 29 iulie 2005.
La întocmirea prezentului raport, Comisia a avut în vedere avizele Consiliului Legislativ şi avizele primite de la următoarele comisii:

· Comisia juridică, de disciplină şi imunităţi;

· Comisia pentru cultură, arte, mijloace de informare in masă.
Proiectul de lege are ca obiect de reglementare modificarea Ordonanţei Guvernului nr.9/2005 în sensul că dispoziţiile punctului 2 din nota la anexa nr.IV/2 se aplică în mod corespunzător şi pentru Opera Maghiară din Cluj-Napoca, având în vedere că este singura instituţie de cultură de importanţă naţională căreia nu-i sunt aplicabile prevederile sus menţionate.
Comisia propune Plenului adoptarea proiectului de lege întrucât este necesară înlăturarea unei grave discriminări, prin privarea personalului Operei Maghiare din Cluj Napoca de creşterile salariale cuvenite, începând cu acest an.
2. Proiectul de lege face parte din categoria legilor ordinare, conform prevederilor art.73 din Constituţia României, republicată. 

3. La dezbaterea proiectului au participat, în conformitate cu prevederile art.51 şi 52 din Regulamentul Camerei Deputaţilor:

a) din partea Guvernului: d-l Virgil Niţulescu, Secretar de stat - Ministerul Culturii şi Cultelor;
b) invitat: d-l Ion Gibescu, şef serviciu – Ministerul Muncii, Solidarităţii Sociale şi Familiei.

4. La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 28 iulie 2005.
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională. 

În urma dezbaterilor în şedinţa din 7.09.2005, Comisia propune admiterea fără modificări a proiectului de lege, în forma adoptată de Senat.
PREŞEDINTE,




SECRETAR,


Stelian DUŢU




Karoly KEREKES

Întocmit, 

Expert Elena MESAROŞ

